கேள்வி: சாரா தோட்சன் இராபின்சன் - இளமையும் கல்வியும் பற்றி நீங்கள் என்ன அறிந்துள்ளீர்கள்?
பதில்: இவர் கலிபோர்னியாவில் உள்ள இலாசு ஏஞ்சலீசில் பிறந்தார். இவர் தன்னை எப்போதும் சால்லி தோட்சன் இராபின்சன் என அழைக்கவே விரும்பினார். இவரது ஆர்வம் விண்வெளி அறிவியலில் குவிந்திருந்தது. இவர் ஏழு எட்டாம் அகவையிலேயே கோள் கழகத்தில் சேர்ந்து இதழ்களில் வெளியாகிய கோள்கள், அவற்றின் நிலாக்களின் சிறு விளம்பரப் படங்களைத் திரட்டியுள்ளார். இவர் 10-11 ஆம் அகவையில் டெக்சாசுக்கு அருகில் இருந்த ஆசுட்டினில் 18 மாதங்கள் வாழ்ந்துவந்தார். இவர் சுட்டீவன் ஆக்கிங்கின் தாக்கத்தால் முதலில் வானியலில் ஆர்வம் மீதூரப் பெற்றுள்ளார். பின்னர் முறையே பட்டப்படிப்பு, பட்டமேற் படிப்பு அறிவுரையாளர்களாகிய எல்லிகாட் ஆர்ச்சு, கிரெகு இலாபுலின் ஆக்கியோரின் தாக்கம் பெற்றுள்ளார். இவர் 2002 இல் தன் அறிவியல் இளவல் பட்டத்தை உரோசெசுட்டர் தொழில்நுட்ப நிறுவனத்தில் பெற்றார். இவர் 2005 இல் தன் அறிவியல் முதுவர் பட்டத்தைச் சாந்த குரூசில் உள்ள கலிபோர்னியா பல்கலைக்கழகத்தில் பெற்றார். இவர் 2008 ஜூனில் கலிபோர்னியா பல்கலைக்கழகத்தில் முனைவர் பட்டத்தை வானிய்லிலும் வானியற்பியலிலும் பெற்றார்.
கேள்வி: சாரா தோட்சன் இராபின்சன் - தகைமைகளும் விருதுகளும் என்பது என்ன?
பதில்: இவர் தன் பணிக்காகவும் ஆராய்ச்சிக்காகவும் பல தகைமைகளும் விருதுகளும் பெற்றுள்ளார்.இவர் டெக்சாசு பல்கலைக்கழகத்தில் பணியில் இருந்தபோதே பயிற்றுவிப்புச் சிறப்புத்திறன் கழகத்தில் பட்டய உறுப்பினராக தேர்வு செய்யப்பட்டார். இவர் 2013 இல்ஆமெரிக்க வானியல் கழகத்தில் இருந்து வானியலுக்கான ஆன்னி ஜம்ப் கெனான் விருதைப் பெற்றார். இவர் தேசிய அறக்கட்டளையின் வாழ்க்கைப்பணி விருதைத் தனது “ தூசு வட்டுகளில் உருவாகிய பெருங்கோள்கள்” எனும் ஆய்வுக்காகப் பெற்றார். இவர் பின்வரும் தகைமைகளையும் பெற்றுள்ளார்: *சுபிட்சர் ஆய்வுறுப்பினர், 2008 செப்டம்பர் முதல் 2009 செப்டம்பர் வரை *கல்லூரி அறிவியலாளர் ஆய்வுநல்கைக்கான கல்வியியல் பாராட்டுகள் *ஆய்வுநல்கை காலம் 2007 செப்டம்பர் முதல் 2008 ஜூன் வரை *பல்கலைக்கழக சாந்தா குரூசு பயிற்றுவிப்பு ஆய்வுறுப்பினர், 2007 கோடை *தேசிய அறிவியல் அறக்கட்டளையின் பட்ட ஆராய்ச்சி ஆய்வுநல்கை * ஆய்வுநல்கை காலம் 2003எப்டம்பர் முதல் 2006 ஜூன் வரை *RIT அறிவியல் கல்லூரி நிறைவு விழாத் தகைமையாளர், மே 2002 *RIT அறிவியல் கல்லூரி மீச்சிறப்பு அறிஞர் விருது, 2002